Vilkyškių ąžuolų alėja

Vilkyškių ąžuolų alėja – valstybės saugomas gamtos paveldo objektas Pagėgių savivaldybėje, Rambyno regioniniame parke, 2 km į pietus nuo Vilkyškių, Šilutės miškų urėdijos Rambyno girininkijos 871-ajame kvartale.

Tai 39 medžių – paprastųjų ąžuolų (Quercus robur)  alėja, nuo kelio  vedanti į Vilkyškių mišką (rytų kryptimi). Nežymaus miško keliuko pradžioje pastatyta informacinė lentelė. Alėjos ilgis apie 250 metrų. Ąžuolai maždaug 120−180 metų amžiaus, 18–20 metrų aukščio, 3–4 metrų apimties. Nežinoma, kokia buvusi šios alėjos paskirtis, kam ji pasodinta. Alėjos medžiai yra pasiekę gamtinę brandą ir pradeda nykti, yra džiūvančių medžių.Gamtos paminklas pamažu tampa ąžuolų sausuolių alėja 2014 m. vasarą vėtra nulaužė vieną medį.

Vilkyškių miške taip pat auga Raganų eglė.

 Šaltiniai 

 Nuorodos 

 Saugomų teritorijų valstybės kadastras 
 Rambyno regioninis parkas. Vilkyškių ąžuolų alėja 
 Pagėgių savivaldybės gamtos objektai. Ąžuolų alėja
 Vilkyškių ąžuolų alėja žemėlapyje (valstybiniaimiskai.lt)

Kategorija:Vilkyškiai
Kategorija:Pagėgių savivaldybės paveldas
Kategorija:Lietuvos gamtos paveldo objektai